CELEX: 32020D1066
Language: mt
Date: 2020-07-20 00:00:00
Title: Deċiżjoni tal-Kunsill (PESK) 2020/1066 tal-20 ta’ Lulju 2020 li temenda d-Deċiżjoni (PESK) 2017/2370 li tappoġġa l-Kodiċi ta’ Kondotta tal-Aja u n‐nonproliferazzjoni tal-missili ballistiċi fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva

21.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  LI 234/1
               
            
         DEĊIŻJONI TAL-KUNSILL (PESK) 2020/1066
         tal-20 ta’ Lulju 2020
         li temenda d-Deċiżjoni (PESK) 2017/2370 li tappoġġa l-Kodiċi ta’ Kondotta tal-Aja u n‐nonproliferazzjoni tal-missili ballistiċi fil-qafas tal-implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva
         IL-KUNSILL TAL-UNJONI EWROPEA,
         Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28(1) u 31(1) tiegħu,
         Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
         Billi:
         
                     (1)
                  
                  
                     Fit-18 ta’ Diċembru 2017, il-Kunsill adotta d-Deċiżjoni (PESK) 2017/2370 (1).
                  
               
                     (2)
                  
                  
                     Il-ftehim ta’ għotja mal-Fondation pour la recherche stratégique (FRS) ġie ffirmat fil-21 ta’ Diċembru 2017 u jiskadi fl-20 ta’ Diċembru 2020.
                  
               
                     (3)
                  
                  
                     Fis-26 ta’ Mejju 2020, l-FRS talbet estensjoni tal-perijodu ta’ implimentazzjoni għad-d-Deċiżjoni (PESK) 2017/2370 sal-20 ta’ Diċembru 2021. L-estensjoni mitluba hija dovuta għall-pandemija tal-COVID-19, u b’mod partikolari l-posponiment ta’ għadd tal-attivitajiet imsemmija fl-Artikolu 1 ta’ dik id-Deċiżjoni u r-riluttanza tal-amministrazzjonijiet nazzjonali fil-pajjiżi fil-mira li jiddiskutu l-organizzazzjoni ta’ tali attivitajiet fid-dawl tal-klima ta’ inċertezza minħabba dik il-pandemija.
                  
               
                     (4)
                  
                  
                     It-tkomplija tal-attivitajiet imsemmija fl-Artikolu 1 tad-Deċiżjoni (PESK) 2017/2370 m’għandha ebda implikazzjoni fir-rigward ta’ riżorsi finanzjarji sal-20 ta’ Diċembru 2021.
                  
               
                     (5)
                  
                  
                     Għaldaqstant jenħtieġ li d-Deċiżjoni (PESK) 2017/2370 tiġi emendata skont dan,
                  
               ADOTTA DIN ID-DEĊIŻJONI:
         
            Artikolu 1
            L-Artikolu 5(2) tad-Deċiżjoni (PESK) 2017/2370 huwa sostitwit b’dan li ġej:
            
               
                  “2.   Din id-Deċiżjoni għandha tiskadi fl-20 ta’ Diċembru 2021.”.
               
            
         
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, l-20 ta’ Lulju 2020.
            
               
                  Għall-Kunsill
               
               
                  Il-President
               
               J. KLOECKNER
            
         
         
            (1)  Id-Deċiżjoni tal-Kunsill (PESK) 2017/2370 tat-18 ta’ Diċembru 2017 li tappoġġa l-Kodiċi ta’ Kondotta tal-Aja u n-nonproliferazzjoni tal-missili ballistiċi fil-qafas tal- implimentazzjoni tal-Istrateġija tal-UE kontra l-Proliferazzjoni tal-Armi ta’ Qerda Massiva (ĠU L 337, 19.12.2017, p. 28).